”Kun joku tekee Suomessa jotain hienoa, siitä ollaan silti vaatimattomia” – intialaiset nuoret miehet rynnivät nyt suomalaisille työpaikoille, näin he näkevät suomalaisen työkulttuurin

Suomeen saapui viime vuonna yli 800 intialaista erityisasiantuntijaa. Valtion mukaan heidänlaisiaan tarvittaisiin kipeästi myös lisää.

Intiasta tulleet Ranjeeth Shetty, Sounak Bhattacharya ja Nikhil Pachhandara sekä pakistanilainen Muhammad Adeel Waris pöytäjalkapallon äärellä Optofidelityn tiloissa Tampereella. Taustalla henkilöstöjohtaja Pia Räihä.­

Intialainen Amit Nath on ollut Suomessa vasta viisi päivää, mutta hänellä on jo paljon sanottavaa täkäläisestä työelämästä.

Ensinnäkin ihmisten palkitseminen ja eteneminen urallaan perustuvat henkilökohtaisiin saavutuksiin. Täällä myös arvostetaan kovaa työtä ja luotettavuutta. Lisäksi työelämä on järjestäytynyttä, tehokasta ja yrittäjähenkistä.